Title: Vyhodnotenie pripomienkového konania k Návrhu na riešenie uspokojovania uplatňovaných nárokov zamestnancov zrušeného zamestnáv
Author: kliska
Last saved by: spano
Company: MPSVR SR

Vyhodnotenie pripomienkového konania k Návrhu na riešenie uspokojovania uplatňovaných nárokov zamestnancov zrušeného zamestnávateľa na náhradu škody pri pracovnom úraze a chorobe z povolania z rozpočtovej rezervy vlády SR podľa § 51f zákona č. 274/1994 Z. z. o Sociálnej poisťovni v znení zákona č. 242/2002 Z. z.

V súlade s § 15 ods. 4 zákona č. 303/1995 Z. z. o rozpočtových pravidlách v znení neskorších predpisov, v zmysle ktorého prostriedky z rozpočtovej rezervy vlády SR možno poskytnúť len na základe rozhodnutia vlády SR, bol materiál vypracovaný vo forme návrhu  uznesenia vlády SR. Navrhuje sa ním uložiť podpredsedovi vlády SR a ministrovi financií úloha uvoľniť finančné prostriedky z rozpočtovej rezervy vlády SR na účely uspokojenia uplatňovaných nárokov zamestnancov zrušeného zamestnávateľa na náhradu škody pri pracovnom úraze a chorobe z povolania z rozpočtovej rezervy vlády SR v súlade s § 51f zákona č. 274/1994 Z. z. o Sociálnej poisťovni v znení zákona č. 242/2002 Z. z. 
Predložený materiál nemá charakter legislatívneho materiálu, z ktorého dôvodu bol predložený na pripomienkové konanie v čase od  20. júna 2003 do 26. júla 2003, teda na 5 pracovných dní. Na pripomienkové konanie bol predložený nasledujúcim  subjektom: 
1.	Úrad vlády Slovenskej republiky
-	Ivan Mikloš, podpredseda vlády SR pre ekonomiku
-	Daniel Lipšic, podpredseda vlády SR pre legislatívu
-	Pál Csáky, podpredseda vlády pre európsku integráciu a pre ľudské a menšinové práva 
-	Róbert Nemcsics, podpredseda vlády SR pre  regionálny rozvoj
2.	Ministerstvo hospodárstva Slovenskej republiky
3.	Ministerstvo financií Slovenskej republiky
4.	Ministerstvo dopravy, pôšt a telekomunikácií Slovenskej republiky
5.	Ministerstvo pôdohospodárstva Slovenskej republiky
6.	Ministerstvo výstavby a regionálneho rozvoja Slovenskej republiky
7.	Ministerstvo vnútra Slovenskej republiky
8.	Ministerstvo obrany Slovenskej republiky
9.	Ministerstvo spravodlivosti Slovenskej republiky
10.	Ministerstvo zahraničných vecí Slovenskej republiky
11.	Ministerstvo životného prostredia Slovenskej republiky
12.	Ministerstvo školstva Slovenskej republiky
13.	Ministerstvo kultúry Slovenskej republiky
14. Ministerstvo zdravotníctva Slovenskej republiky
15.  Sociálna poisťovňa

Pripomienky k predloženému návrhu predložili:
-	Úrad vlády SR
-	Ministerstvo financií SR
-	Ministerstvo hospodárstva SR

Vyhodnotenie pripomienkového konania
Rezort | Pripomienka | TYP | Vyh. | Spôsob vyhodnotenia | Poznámka

Ministerstvo financií SR

1. Celkovú sumu úhrad žiadajú doplniť o 
-špecifikáciu sumy 2 070 821,- SK, tak ako je to uvedené v prílohe č. 14 účtovnej závierky SP za rok 2002,
- k mennému počtu odškodnených doplniť výšku a dátum skutočnej výplaty fin. prostriedkov.

2. Požadovanú výšku prostriedkov uviesť v členení podľa platnej rozpočtovej klasifikácie.

T

T

A

A

-akceptuje sa

-akceptuje sa

Ministerstvo hospodárstva SR | -odporúčajú doplniť tabuľkovú prílohu o údaje týkajúce sa skutočných nákladov vynaložených z finančných zdrojov rozpočtovej rezervy vlády SR | T | N | - akceptuje sa |